[{"text_idx": "#000004", "text": "Uchafbwynt y noson fydd coroni Personoliaeth Chwaraeon y Flwyddyn BBC Cymru 2015 o'r rhestr fer yma (yn nhrefn y wyddor):"}, {"text_idx": "#000005", "text": "Bale oedd prif sgoriwr Cymru wrth iddyn nhw lwyddo i gyrraedd rowndiau terfynol Euro 2016 gyda saith go\u0302l mewn 10 ge\u0302m, gan gynnwys y go\u0302l fuddugol yn erbyn Gwlad Belg. Roedd blaenwr Real Madrid, 26 oed, ar y cae am bob un ond tri o funudau'r holl ymgyrch wrth i Gymru orffen yn ail yn eu grw\u0302p i sicrhau eu lle yn Ffrainc yr haf nesa'."}, {"text_idx": "#000006", "text": "Cafodd ei gyfraniad ei gydnabod pan gafodd ei enwi'n Chwaraewr y Flwyddyn i Gymru am y pumed tro, ac fe gafodd hefyd ei ethol yn chwaraewr y flwyddyn gan y cefnogwyr a'i gyd-chwaraewyr."}, {"text_idx": "#000007", "text": "Fe chwaraeodd Biggar yn wych i Gymru yn ystod Cwpan Rygbi'r Byd a Phencampwriaeth y Chwe Gwlad ac i'w di\u0302m rhanbarthol Y Gweilch. Fe sgoriodd 23 o bwyntiau yn y fuddugoliaeth allweddol o 28-25 yn erbyn Lloegr yn rownd gyntaf Cwpan y Byd, gan gynnwys y gic o'r llinell hanner i ennill y ge\u0302m."}, {"text_idx": "#000008", "text": "Fe sgoriodd gyfanswm o 56 pwynt erbyn i Gymru golli i Dde Affrica yn rownd yr wyth olaf."}, {"text_idx": "#000009", "text": "Ym Mhencampwriaeth y Chwe Gwlad fe sgoriodd 26 pwynt mewn pum ge\u0302m wrth i Gymru golli'r bencampwriaeth ar wahaniaeth pwyntiau yn unig ar o\u0302l ennill pedair o bum ge\u0302m. Roedd yn rhan bwysig o di\u0302m y Gweilch aeth i rownd gynderfynol y Pro12."}, {"text_idx": "#000010", "text": "Er iddo gael llawdriniaeth ddeng wythnos yn gynharach, aeth Davies i bencampwriaeth IPC y byd yn Doha ym mis Hydref ac ennill dwy fedal aur. Roedd tafliad o 14.95m yn ddigon i ennill yr aur am daflu'r pwysau cyn iddo dorri'r record byd ddwywaith wrth daflu'r ddisgen gan ennill gyda thafliad o 49.59m."}, {"text_idx": "#000011", "text": "Ers 2011 mae wedi ennill 10 o fedalau mewn prif bencampwriaethau."}, {"text_idx": "#000013", "text": "Mae ei pherfformiadau eisoes wedi sicrhau lle i di\u0302m Prydain yn ei chategori -57kg yn y Gemau Olympaidd yn Rio yn 2016. Mae disgwyl iddi hi gymryd y lle yna, gan roi'r cyfle iddi amddiffyn y teitl enillodd yn Llundain yn 2012."}, {"text_idx": "#000014", "text": "Selby oedd y deuddegfed Cymro i ddod yn bencampwr byd trwy guro Evgeny Gradovich i gipio teitl IBF pwysau plu'r byd ym mis Mai. Aeth ymlaen i amddiffyn ei deitl yn erbyn Fernando Montiel yn Phoenix, Arizona, yn ei ornest gyntaf yn America."}, {"text_idx": "#000015", "text": "Mae'r bocsiwr 28 oed bellach wedi arwyddo gyda thi\u0302m Al Haymon, ffigwr dylanwadol yn y byd bocsio sy'n ymgynghorydd i'r pencampwr Floyd Mayweather."}, {"text_idx": "#000016", "text": "Fe ddychwelodd Stanford i gystadlu eleni ar o\u0302l anaf hirdymor i hawlio'i lle yn nhi\u0302m Prydain ar gyfer Gemau Olympaidd Rio yn 2016 drwy orffen yn ail yn rownd derfynol Triatholon y Byd ym mis Medi."}, {"text_idx": "#000017", "text": "Ar o\u0302l bod allan o'r gamp am 20 mis gydag anaf i'w throed, fe ddechreuodd gystadlu eto ym mis Ebrill yn Hamburg, gan sicrhau lle ymysg y tri uchaf yng nghyfres ITU Triathlon y Byd."}, {"text_idx": "#000018", "text": "Thomas oedd y Prydeiniwr cyntaf i ennill ras heriol E3 Harelbeke yng Ngwlad Belg ym mis Mawrth. Mae'r ras 215km yn cael ei chydnabod fel un o'r anoddaf ar y gylchdaith broffesiynol."}, {"text_idx": "#000021", "text": "Williams oedd capten Cymru yn yr ymgyrch i gyrraedd Euro 2016, gan arwain un o amddiffynfeydd gorau'r holl gystadleuaeth. Fe ildiodd Cymru bedair go\u0302l yn eu 10 ge\u0302m, ac fe chwaraeodd capten Abertawe bob munud o bob ge\u0302m gan ennill ei 50fed cap yn y broses."}, {"text_idx": "#000022", "text": "Gyda'i glwb fe wnaeth Williams arwain Abertawe i'w safle uchaf ers i'r Uwchgynghrair gael ei sefydlu - 8fed - ac ym marn John Hartson fe yw amddiffynwr canol gorau Prydain bellach."}, {"text_idx": "#000023", "text": "Yn ogystal a\u0302'r brif wobr, bydd 12 o wobrau eraill yn cael eu rhoi ar y noson fawr:"}, {"text_idx": "#000026", "text": "Fe fydd adolygiad o'r flwyddyn ym myd y campau'n cael ei ddarlledu ar BBC Cymru ar nos Wener 18 Rhagfyr am 21:30."}, {"text_idx": "#000027", "text": "Nodwch nad oes cysylltiad rhwng y rhestr fer uchod a gwobrau Personoliaeth Chwaraeon y Flwyddyn y DU, ac mai i Gymru yn unig y maen nhw'n berthnasol."}, {"text_idx": "#000030", "text": "Mae'r wobr yn mynd i berson sydd wedi hawlio sylw'r cyhoedd yn ystod 2015 ym myd chwaraeon."}, {"text_idx": "#000031", "text": "Bydd panel arbenigol yn ymgynnull yn Nhachwedd 2015 i ddewis rhestr fer o 5-10 o bobl ar gyfer gwobr Personoliaeth Chwareon y Flwyddyn BBC Cymru."}, {"text_idx": "#000032", "text": "Fe fydd ti\u0302m cynhyrchu Personoliaeth Chwaraeon y Flwyddyn BBC Cymru yn darparu rhestr estynedig i'r panel o bobl o fyd chwaraeon gyda manylion am eu gorchestion. Mae gan y Panel yr hawl i ystyried ymgeiswyr posib eraill."}, {"text_idx": "#000033", "text": "Mae pum aelod ar y panel eleni:"}, {"text_idx": "#000035", "text": "Bydd y Panel hefyd yn cynnal pleidlais wrth gefn ar gyfer y brif wobr (os fydd trafferthion gyda'r bleidlais gyhoeddus ar y boson wobrwyo)."}, {"text_idx": "#000036", "text": "Fe fydd y Panel yn dewis y rhestr fer gan ddefnyddio'r meini prawf canlynol:"}, {"text_idx": "#000037", "text": "\u2022 Adlewyrchu llwyddiant Cymru ar lwyfan cenedlaethol a/neu rhyngwladol;"}, {"text_idx": "#000038", "text": "\u2022 Adlewyrchu ystod eang chwaraeon yng Nghymru;"}, {"text_idx": "#000040", "text": "Mae pobl yn gymwys i gael eu hystyried ar gyfer gwobr Personoliaeth Chwaraeon y Flwyddyn BBC Cymru os ydyn nhw'n gymwys i gynrychioli Cymru mewn unrhyw gamp rhyngwladol."}, {"text_idx": "#000041", "text": "Nid yw hyfforddwyr sydd ddim yn chwarae na rheolwyr yn gymwys i dderbyn y wobr."}, {"text_idx": "#000042", "text": "Nod y Panel fydd dewis rhestr fer lle mae cytundeb. Os na fydd y Panel yn cytuno ar rai, neu'r holl gystadleuwyr, yna bydd y Panel yn pleidleisio ar yr ymgeiswyr sy'n weddill. Os fydd y bleidlais yn gyfartal yna bydd pleidlais y cadeirydd (Nigel Walker) yn cario'r dydd."}, {"text_idx": "#000043", "text": "Y cyhoedd fydd yn dewis enillydd y brif wobr o'r rhestr fer mewn pleidlais a gynhelir rhwng dydd Llun 30 Tachwedd a dydd Sadwrn 5 Rhagfyr. Bydd y bleidlais yn cael ei goruchwylio gan ddyfarnwr annibynnol."}, {"text_idx": "#000049", "text": "1. Bydd modd pleidleisio ar gyfer y brif wobr o restr fer, gyda'r bleidlais ar agor o 08:00 fore Llun, 30 Tachwedd, 2015 tan 18:00 ddydd Sadwrn, 5 Rhagfyr, 2015. Bydd y rhestr enwebiadau i'w gweld ar allbwn BBC Cymru o ddydd Mawrth, 24 Tachwedd. Fe fydd y rhifau perthnasol i fwrw pleidlais dros eich ymgeisydd chi yn cael eu cyhoeddi pan fydd y cyfnod pleidleisio yn dechrau. Bydd y rhifau ffo\u0302n a thestun ar gael ar wefan BBC Cymru."}, {"text_idx": "#000052", "text": "4. Mae'r BBC yn cadw'r hawl i ohirio neu ganslo pleidleisio ar unrhyw adeg. Os fyd hynny'n digwydd, neu bod nam technegol neu arall ar y bleidlais, mae'r BBC yn cadw'r hawl i drefnu bod yr enillydd yn cael ei benderfynu drwy drefniant arall o bleidleisiau a roddwyd gan Banel arbenigol a drefnwyd o flaen llaw. Yr un fydd y Panel a ddewisodd y rhestr fer - gweler uchod am fanylion."}, {"text_idx": "#000053", "text": "5. Mae'r bleidlais yn agored i holl drigolion y DU, gan gynnwys Ynysoedd y Sianel ac Ynys Manaw. Noder nad yw pobl sy'n cael eu cyflogi gan y BBC, eu perthnasau agos nac unrhyw un sy'n gysylltiedig mewn unrhyw ffordd gyda chynhyrchu'r rhaglen na darparu llinellau ffo\u0302n sefydlog a gwasanaethau ffonau symudol ar gyfer y rhaglen yn gymwys i bleidleisio."}, {"text_idx": "#000059", "text": "10. Cewch bleidleisio hyd at bum gwaith ar eich ffo\u0302n neu ar eich ffo\u0302n symudol. Mae'r BBC yn cadw'r hawl i ddiarddel pleidleisiau os oes ganddi reswm da i amau bod pleidleisio twyllodrus wedi digwydd, neu os amheuir fod yna ymgais fwriadol i ddylanwadu'n dwyllodrus ar y canlyniad. Gall y BBC ond gwarantu mai pleidleisiau unigol drwy'r rhifau ffo\u0302n neu'r geiriau co\u0302d ar neges destun fydd yn cael eu cyfri."}, {"text_idx": "#000064", "text": "14. Mae'r pleidleisio yn y rhaglen hon yn cyd-fynd a\u0302 Cho\u0302d Ymddygiad Cystadlaethau a Phleidleisio'r BBC, ac fe ellir gweld manylion hwnnw ar wefan Safonau a Chanllawiau'r BBC."}, {"text_idx": "#000066", "text": "Bydd hon yn anrhydeddu rhywun sydd wedi cael effaith ar fyd y campau yng Nghymru yn ystod eu bywyd. Caiff yr enillydd ei benderfynu gan y Panel arbenigwyr a nodwyd uchod. Bydd y wobr yn cael ei rhoi yn fyw ar raglen Gwobrau Chwaraeon Cymru ar 7 Rhagfyr."}, {"text_idx": "#000070", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd10 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd9 awr yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd17 awr yn o\u0302l"}, {"text_idx": "#000072", "text": "Anafiadau difrifol i ddwy, 11, ar o\u0302l gwrthdrawiad"}, {"text_idx": "#000073", "text": "'Mewn ac allan o'r ysbyty gydag haint dw\u0302r cronig'"}, {"text_idx": "#000075", "text": "Ras drwy Kenya yn 'ehangu bywyd'"}, {"text_idx": "#000080", "text": "Pa ochr i'r ffens? Portread artist dur o'r byd wedi Brexit"}]